Irina Margareta Nistor, despre lupta pe care a dus-o cu boala Covid-19: "M-a durut tot corpul, m-a durut fiecare centimetru".
Irina Margareta Nistor este cel mai cunoscut critic de film din România. Irina Margareta Nistor a vorbit despre lupta pe care a dus-o cu boala Covid-19. Nistor: Din fericire nu am îmbolnăvit pe nimeni. Și tot din fericire, nu am făcut pneumonie.
Pentru prima oară în studioul Aleph News, Irina Margareta Nistor a vorbit despre lupta pe care a dus-o cu boala Covid-19. Cel mai cunoscut critic de film de la noi a fost invitată, luni, în emisiunea "Marius Tucă Show". "Am avut mare noroc. Doi prieteni au avut grijă de mine. M-am simțit extrem de ocrotită, au trimis acasă medici particulari. De exemplu, mi-au făcut niște prime verificări. În timp ce îmi făceau verificările, m-a sunat o tânără doctoriță. Era o domnișoară care m-a sunat și m-a întrebat dacă mă doare ceva.Și i-am spus că mă doare fiecare centimetru. M-a întrebat dacă fumez. M-a durut tot corpul. M-am dus la medicul de familie, trebuia să fac niște analize. Am așteptat patru ore că să intru să-mi ia sânge. Din fericire nu am îmbolnăvit pe nimeni. Și tot din fericire, nu am făcut pneumonie", a spus Irina Margareta Nistor, la "Marius Tucă Show".